ΓΡΑΠΤΗ ΕΡΩΤΗΣΗ P-1770/99

υποβολή: Marie Isler Bguin (Verts/ALE) προς την Επιτροπή

(30 Σεπτεμβρίου 1999)

Θέμα: Σιδηροδρομική σύνδεση των Πυρηναίων στην κοιλάδα του Ασπη

Η διέλευση των Πυρηναίων μέσω της κοιλάδας του Ασπη και του ορεινού περάσματος Σομπόρ αποτελεί εδώ και χρόνια αντικείμενο διενέξεων μεταξύ των κατοίκων της περιοχής, των φορέων της τοπικής αυτοδιοίκησης και των εθνικών αρχών που ασχολούνται με τα μέσα μεταφοράς. Η οδική σύνδεση προς το παρόν ανακαινίζεται και επεκτείνεται, ενώ μια παλαιά σιδηροδρομική γραμμή, εν μέρει κλειστή,πάρχει ακόμη μεταξύ Γαλλίας και Ισπανίας. Μετά από πολλές διαμαρτυρίες και αντιρρήσεις για περιβαλλοντικούς λόγους, τα οδικά έργα έχουν διακοπεί και τόσο οι εθνικές αρχές όσο και η Επιτροπή έχουν αρχίσει να επανεξετάζουν τις στρατηγικές όσον αφορά τα μέσα μεταφοράς και να θεωρούν τη σιδηροδρομική σύνδεση ως μελλοντικό διευρωπαϊκό δίκτυο στο οποίο πρέπει να δοθεί προτεραιότητα. Ωστόσο, τα οδικά έργα ξανάρχισαν στην κοιλάδα αυτή στις 13 Σεπτεμβρίου. Η Ευρωπαϊκή Ένωση χρηματοδοτεί ήδη τη διεξαγωγή μελέτης σκοπιμότητας για τη σιδηροδρομική σύνδεση και τόσο η σημερινή Προεδρία στο πρόγραμμά της όσο και η Επιτροπή στα έγγραφά της δηλώνουν ότι πρέπει να προσδοθεί προτεραιότητα στην αναβάθμιση του σιδηροδρόμου στην Ευρώπη στο πλαίσιο μιας ευρωπαϊκής πολιτικής για τη διαρκή κινητικότητα.

Μπορεί η Επιτροπή να εξηγήσει για ποιο λόγο άρχισαν εκ νέου τα οδικά έργα;

Υπάρχουν άλλες χρηματοδοτικές δεσμεύσεις εκ μέρους της Ένωσης όσον αφορά τη διέλευση των Πυρηναίων μέσω της κοιλάδας του Ασπη, εκτός από την προαναφερθείσα μελέτη;

Σκοπεύει η Επιτροπή να αναλάβει πρωτοβουλίες για να συντονίσει τη γαλλική και την ισπανική κυβέρνηση προκειμένου να σταματήσουν οριστικά την εκτέλεση κάθε οδικού έργου εφόσον η λύση αυτή καθιστά για το μέλλον ανώφελη τη σιδηροδρομική σύνδεση και ιδιαίτερα για τη μεταφορά εμπορευμάτων;

Απάντηση της κας de Palacio εξ ονόματος της Επιτροπής

(28 Οκτωβρίου 1999)

Το θέμα της διαμετακόμισης μέσω των Πηρυναίων θέτει το οξύ πρόβλημα της επιλογής μεταξύ οδικών αρτηριών ή σιδηροδρομικών γραμμών για τις ευαίσθητες ζώνες. Η Επιτροπή έχει πράγματι συγχρηματοδοτήσει τη διεξαγωγή μελέτης σκοπιμότητας για τη σιδηροδρομική σύνδεση, διότι οφείλει να εξετάσει όλες τις εναλλακτικές λύσεις. Ωστόσο, η εν λόγω σιδηροδρομική σύνδεση δενπάγεται στο διευρωπαϊκό δίκτυο μεταφορών το οποίο εγκρίθηκε, το 1996, από το Ευρωπαϊκό Κοινοβούλιο και το Συμβούλιο(1). Ως εκ τούτου, δεν μπορεί να χρηματοδοτηθεί στο πλαίσιο της γραμμής του προϋπολογισμού για το διευρωπαϊκό δίκτυο.

Όσον αφορά την απόφαση να αρχίσουν εκ νέου τα οδικά έργα, η ευθύνη ανήκει εξ ολοκλήρου στα κράτη μέλη, και εφόσον δεν έχει σημειωθεί καμία παραβίαση των κοινοτικών κανόνων, κυρίως όσον αφορά το περιβάλλον, η Επιτροπή δεν δύναται να παρέμβει. Εντούτοις, πρέπει να σημειωθεί ότι η Ισπανία και η Γαλλία συμφώνησαν να δημιουργήσουν παρατηρητήριο για τις εμπορικές και μεταφορικές ροές μέσω των Πηρυναίων, το οποίο θα επιτρέπει τη γνωστοποίηση στους αντιπροσώπους, τα σωματεία και τους επαγγελματικούς συνδέσμους, από τα τέλη του 1999, λεπτομερούς ανάλυσης, η οποία θα ενημερώνεται ετησίως σχετικά με την εξέλιξη του εμπορίου ανά μεταφορικό μέσο, την προσφοράπηρεσιών και την προσαρμογή των δικτύων των μεταφορικώνποδομών στις μεταφορές.

Η Επιτροπή προτίθεται να συνεχίσει το διάλογο με τα κράτη μέλη και τις περιφέρειες, τις οποίες αφορά άμεσα το εν λόγω σχέδιο, προκειμένου να διασφαλίσει ότι, στις τελικές αποφάσεις, θα ληφθούνπ' όψη, τόσο οι οικονομικοί, όσο και οι περιβαλλοντικοί περιορισμοί. Ο εν λόγω διάλογος θα αποτελέσει μία από τις προκλήσεις της αναθεώρησης των προσανατολισμών στο πλαίσιο του διευρωπαϊκού δικτύου μεταφορών.

(1) ΕΕ L 228 της 9.9.1996.